ऐसा क्यों हुआ? तब भी क्या किसी थरूर को यह हक़ नहीं होना चाहिए कि वह चेतावनी की घंटी बजाए? यह घंटी तो दरअसल हम सब को हर सुबह बजानी चाहिए। आख़िर नरेंद्र भाई की उपासना के कीर्तन ही तो भारत का अंतिम-सत्य नहीं हैं। उनसे परे भी तो कई भजन हैं, जो हमें यथार्थ का बोध करा रहे हैं। क्या उन भजनों को गाने पर हमारी ज़ुबानें खिंचेंगी? अपने भजन में क्या हम यह विनती कर कोई ग़लती कर रहे हैं कि दुखीजन को धीरज मिले, निर्बल की रक्षा हो और उलझनें सुलझें? अगर पालनहार अपने मूल-कर्तव्य से विमुख हो तो उसे चेताना कोई गुनाह तो नहीं है।